บาทเปิด 35.81 บาท/ดอลลาร์ แนวโน้มอ่อนค่า
เงินบาทเปิดตลาด 35.81 บาท/ดอลลาร์แนวโน้มอ่อนค่าจากความกังวลเฟดปรับขึ้นดอกเบี้ย
13 พ.ย. 2558

เงินบาทเปิดตลาด 35.81 บาท/ดอลลาร์แนวโน้มอ่อนค่าจากความกังวลเฟดปรับขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.81 บาท/ดอลลาร์ จากช่วงปิดตลาดเย็นวานนี้ที่ระดับ 35.90 บาท/ดอลลาร์ ก่อนจะขยับอ่อนค่ามาอยู่ที่ระดับ 35.85/86 บาท/ดอลลาร์ เมื่อเวลา 09.15 น.
"เปิดตลาดเช้านี้บาทแข็งค่าตามแรงซื้อขายเนื่อง หลังจากเมื่อคืนดอลลาร์อ่อนค่าเมื่อเทียบกับสกุลเงินหลัก แต่ยังหาทิศทางที่ชัดเจนไม่ได้" นักบริหารเงิน กล่าว
ตลาดจับตาดูการประกาศตัวเลขยอดค้าปลีกเดือน ต.ค.58 ของสหรัฐ ซึ่งจะส่งผลต่อทิศทางค่าเงินบาทในเช้าวันจันทร์สัปดาห์หน้า
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 35.80-35.95 บาท/ดอลลาร์
"บาทยังคงมีทิศทางอ่อนค่าจากปัจจัยเรื่องเฟดอาจปรับขึ้นดอกเบี้ยในเดือนหน้า" นักบริหารเงิน กล่าว